འོན་ཀྱང་ཕྱི་ལོ་༢༠༡༦ལོར་རྒྱ་གར་དབུས་གཞུང་གིས།༧རྒྱལ་དབང་ཀརྨ་པ་ཨ་རུ་ན་ཅལ་མངའ་སྡེར་ཆིབས་བསྒྱུར་བསྐྱངས་བཅུག་ཡོད་པ་རེད་ལ།འབྲས་ལྗོངས་སུ་ཡོད་པའི་དད་ལྡན་པ་རྣམས་ཀྱིས།ཁོང་དེ་གར་ཆིབས་བསྒྱུར་བསྐྱང་འཇུག་དགོས་པའི་ལས་འགུལ་འདྲ་མིན་སྤེལ་ཡོད་པ་རེད་ལ།དེ་བཞིན་ཕྱི་ལོ་༢༠༡༥པའི་ཟླ་༡༡པའི་ཚེས་༡༧ཉིན་འབྲས་ལྗོངས་ཀྱི་སྤྱི་ཁྱབ་བློན་ཆེན་པལ་ཝན་གྱིས་རྒྱ་གར་ནང་སྲིད་བློན་ཆེན་རཱཇེ་ན་ཋ་དང་མཇལ་འཕྲད་སྐབས།༧རྒྱལ་དབང་ཀརྨ་པ་ཨོ་རྒྱན་ཕྲིན་ལས་རྡོ་རྗེ་མཆོག་འབྲས་ལྗོངས་སུ་ཕེབས་འཇུག་དགོས་པའི་འབོད་སྐུལ་ཞུས་སྐབས།ནང་སྲིད་བློན་ཆེན་གྱིས་རྒྱ་གར་ཁྲིམས་ཐོག་ནས་༧རྒྱལ་དབང་མཆོག་འབྲས་ལྗོངས་ལ་ཕེབས་པར་བཀག་དགོས་པའི་སྲིད་ཇུས་མེད་པས།མ་འོངས་པར་གནད་དོན་དེ་སེལ་ཐུབ་པའི་རེ་བ་ཡོད་སྐོར་གསུངས་ཡོད་པ་རེད།དེ་བཞིན་རྒྱ་གར་གྱི་སྲིད་བློན་མོ་རྡི་ལ་ཡང་དེའི་སྐོར་འབོད་སྐུལ་ཞུས་ཡོད་པ་རེད།